laion/Wikipedia-Exotic huggingface dataset:
יחסי מונגוליה–סין

יחסי מונגוליה–סין הם היחסים הדיפלומטיים והדו-צדדיים בין מונגוליה לבין הרפובליקה העממית של סין. אורך הגבול המדיני בין המדינות הוא 4,677 ק"מ. במהלך המאות האחרונות מונגוליה וסין נלחמו זו בזו לעיתים תדירות. החומה הגדולה של סין נבנתה כדי להגן על סין מפני פלישת מונגולים. הכיבוש המונגולי של סין החל בתקופת שלטונו של ג'ינגיס חאן בשנת 1211. בשנת 1271 נכבשה חלק מסין על ידי שושלת יואן המונגולית. בשנת 1279 כבשו המונגולים, בשליטת נכדו של קובלאי חאן, בהצלחה את שאר סין. בשנת 1616, שושלת צ'ינג כבשה את סין, מונגוליה הכירה בווזלדה כעצמאית משושלת צ'ינג. עם קריסת שושלת צ'ינג לאחר 1911 הכריזה מונגוליה על עצמאותה. אף על פי שהאוכלוסייה המונגולית במונגוליה הפנימית הייתה להוטה להצטרף למדינה החדשה, סין תפסה את השליטה בשטח זה, ובשנת 1919 התרחש הכיבוש הסיני במונגוליה. מונגוליה ביולי 1921 שוחררה מהכיבוש הסיני על ידי המפלגה המהפכנית העממית של מונגוליה בראשות דמדין סוחבאטאר בתמיכת רומן פיודורוביץ' פון אונגרן-שטרנברג, אז הרפובליקה העממית המונגולית, נתמכה על ידי ברית המועצות והצליחה לשמור על עצמאותה. בשנת 1924 הוכרזה עצמאותה של הרפובליקה העממית של מונגוליה והחוקה הראשונה במדינה אומצה. הרפובליקה העממית של סין כיננה יחסים דיפלומטיים עם הרפובליקה העממית של מונגוליה ב-16 באוקטובר 1949. בשנת 1962 חתמו הצדדים על הסכם להקמת הגבול המדיני. עם תחילת הפיצול הסיני-סובייטי, מונגוליה תמכה בברית המועצות ואפשרה את הצבת הכוחות הסובייטים בשטחה, מה שהוביל לתגובת נגד מסין. היחסים הדו צדדיים בין המדינות נותרו מתוחים עד שנת 1984, אז משלחת סינית ביקרה במונגוליה ברמה גבוהה ושתי המדינות החלו בהליך תיחום הגבולות. בשנת 1986 נחתמו מספר הסכמים נוספים בתחום המסחר ויצירת תחבורה ותקשורת אווירית. בשנת 1988 שתי המדינות חתמו על הסכם בקרת גבולות. ממשלת מונגוליה החלה לנקוט במדיניות עצמאית יותר מהשפעת ברית המועצות, אך חששה מסין מכיוון שהבינה כי הסינים תובעים את שטחה של מונגוליה. לאחר תום המלחמה הקרה, נקטה סין בצעדים חשובים לנורמליזציה של היחסים עם מונגוליה והצהירה כי היא מכבדת את ריבונותה ועצמאותה של מונגוליה. בשנת 1994 הגיע ראש ממשלת המועצה המדינית של סין לי פנג לביקור רשמי במונגוליה, במהלכו חתם על אמנת ידידות ושיתוף פעולה עם מונגוליה. סין הפכה לשותפה המסחרית הגדולה ביותר של מונגוליה ולמקור מרכזי להשקעות זרות. היקף הסחר הדו צדדי הגיע ל-1.13 מיליארד דולר בתשעה החודשים הראשונים של 2007, ורשם צמיחה של 90% מאז 2006. סין הודיעה על נכונותה לאפשר את השימוש בנמל טיינג'ין כדי לאפשר למונגוליה וסחורותיה לקבל גישה לסחר עם מדינות באזור אסיה והאוקיינוס השקט. מונגוליה וסין החלו גם לשתף פעולה למלחמה בטרור ולחיזוק הביטחון האזורי. כעת מונגוליה וארצות הברית מפתחות שותפות אסטרטגית כוללת, עליה הוכרז במהלך ביקורו הממלכתי של נשיא סין שי ג'ינפינג במונגוליה באוגוסט 2014. מדיה וקבצים בנושא יחסי מונגוליה–סין בוויקישיתוף The World Factbook "Chinese Look To Their Neighbours For New Opportunities To Trade". International Herald Tribune. 1998-08-04. אורכב מ-המקור ב-2013-09-05. "Mongolia-China relations". Library of Congress. אורכב מ-המקור ב-2013-09-05. "Chinese Look To Their Neighbours For New Opportunities To Trade". International Herald Tribune. אורכב מ-המקור ב-2013-09-05. ""Pan-Mongolism" and U.S.-China-Mongolia relations". Jamestown Foundation. 2005-06-29. אורכב מ-המקור ב-2013-09-05. "China breathes new life into Mongolia". Asia Times. 2007-09-12. אורכב מ-המקור ב-2013-09-05.
יחסי הרשות הפלסטינית – טורקיה

יחסי הרשות הפלסטינית–טורקיה הם היחסים הדו-צדדיים הנוכחיים וההיסטוריים בין טורקיה לרשות הפלסטינית. הסיוע של טורקיה היווה מקור להקלה הומניטרית ברשות הפלסטינית, במיוחד מאז תחילת הסגר על רצועת עזה. למרות היחסים הקונסטרוקטיביים של טורקיה עם ישראל, הדיפלומטיה בין טורקיה לרשות הפלסטינית הייתה יחסית חזקה ומועילה, במיוחד כאשר ראש ממשלת טורקיה רג'פ טאיפ ארדואן תקף את ישראל במהלך מבצע עופרת יצוקה. מבחינה היסטורית, הרשות הפלסטינית הייתה בשליטת האימפריה העות'מאנית במשך ארבע מאות שנים לפני תקופת המנדט הבריטי. שליטים עות'מאניים הגבילו מאוד את גלי ההגירה הציונים במהלך שלטונה. טורקיה ביקשה ליטול את תפקידה של מצרים כמתווכת בתהליך הפיוס בין הפלסטינים. יחד עם קטר, היא מספקת לתנועת החמאס תמיכה הומניטארית ודיפלומטית פוליטית. אנשי חמאס מבקשים באופן קבוע מקלט בטורקיה ונפגשו עם הנשיא ארדואן. עם זאת, חלק מהאנליסטים סבורים כי טורקיה משתמשת רק במטרה הפלסטינית כדי לקדם את סדר יומה האזורי ומכיוון שהיא פופולרית מאוד בקרב הציבור הטורקי. טורקיה קידמה בברכה את ההצבעה באו"ם ב-30 בנובמבר 2012, על צירוף הרשות הפלסטינית כחברה באו"ם, וטענה כי זו מחווה דרמטית שתחזק את תהליך השלום הישראלי-פלסטיני הגוסס. מדיה וקבצים בנושא יחסי הרשות הפלסטינית – טורקיה בוויקישיתוף "Over 129,000 Palestinian families to receive food aid from Turkey." United Nations, 2 August 2012. Hurriyet Daily News Online, Turkish PM storms out of Davos' Gaza session, slams moderator, www.hurriyet.com.tr (בטורקית) "Palestinian UN statehood bid gets thumbs-up". 29 בנובמבר 2012. {{cite web}}: (עזרה)
אומר

אומר הוא דמות מקראית, בנו של אליפז ונכדם של עשו ועדה. לאומר היו ארבעה אחים: תימן, צפו, געתם וקנז וכן אח למחצה, מפילגשו של אביו, תמנע: עמלק, שהיה אבי העם הראשון שנלחם בעם ישראל. ייתכן שהשם אומר מגיע מהשורש א-מ-ר, המשמש רבות לשמות פרטיים, כגון אמריה, ומשקלו של השם שווה למשקלו של השם יובב ושובל. ראו אנציקלופדיה מקראית כרך א ספר בראשית, פרק ל"ו, פסוק י"א ספר בראשית, פרק ל"ו, פסוק ט"ו ספר דברי הימים א', פרק א', פסוק ל"ו ספר בראשית, פרק ל"ו, פסוק י"ב ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
יחסי הממלכה המאוחדת – הרשות הפלסטינית

הממלכה המאוחדת מקיימת קונסוליה כללית במזרח ירושלים כדי "לעבוד על אינטרסים פוליטיים, מסחריים, ביטחוניים וכלכליים בין בריטניה לשטחים הפלסטיניים". הקונסוליה הכללית "מייצגת את ממשלת בריטניה בירושלים, בגדה המערבית ובעזה". מאז מלחמת ששת הימים, הממשלה הבריטית פעילה להשגת הסדר מדיני של הסכסוך הסכסוך הישראלי-פלסטיני. נושא המדינה הפלסטינית הועלה כבר ביולי 1967 על ידי חבר הפרלמנט מטעם הלייבור פול רוז. מרגרט תאצ'ר תמכה באופן כללי בקונפדרציה ירדנית-פלסטינית והייתה מוכנה לשקול מעורבות כלשהי של אש"ף בפתרון זה. בספטמבר 2011, בריטניה הודיעה שהיא תכיר ברשות הפלסטינית כמדינה, אך רק עם מעמד של משקיפה שאינה חברה, ולא כחברות מלאה, באו"ם. באוקטובר 2014, בית הנבחרים הבריטי העביר הצעה אשר קראה לממשלה להכיר בפלסטין כמדינה עצמאית. באוקטובר 2014 גם קראה ממשלת סקוטלנד להכיר ברשות הפלסטינית כמדינה עצמאית ולבריטניה לפתוח שגרירות. ג'רמי קורבין, לשעבר מנהיג האופוזיציה, הוא תומך ותיק למען מטרות פלסטיניות והתחייב שוב ושוב להכיר במדינה אם ייבחר. מדיה וקבצים בנושא יחסי הממלכה המאוחדת – הרשות הפלסטינית בוויקישיתוף "British Consulate-General Jerusalem". gov.uk. Government Digital Service. 2020. אורכב מ-המקור ב-7 באפריל 2020. נבדק ב-7 באפריל 2020. {{cite web}}: (עזרה) "MIDDLE EAST (Hansard, 17 July 1967)". "Middle East: MT letter to King Hussein of Jordan (Jordan, Israel and the PLO) ["Your discussions are most important in bringing the PLO to face the reality of their position"] [released 2013]". Margaret Thatcher Foundation. Staff writers (18 בספטמבר 2011). "UK only backs 'Observer' status for Palestine". PressTV. נבדק ב-15 באוקטובר 2014. {{cite news}}: (עזרה) "MPs back Palestinian statehood alongside Israel". BBC News. 14 באוקטובר 2014. נבדק ב-15 באוקטובר 2014. {{cite news}}: (עזרה) "Calls to recognise Palestine". scotland.gov.uk. 12 באוקטובר 2014. אורכב מ-המקור ב-19 באוקטובר 2014. נבדק ב-19 באוקטובר 2014. {{cite news}}: (עזרה) Mills, Jen (26 בספטמבר 2018). "Jeremy Corbyn promises to 'recognise Palestinian state as soon as we take office'". Metro. London: DMG Media. אורכב מ-המקור ב-7 באפריל 2020. נבדק ב-7 באפריל 2020. {{cite news}}: (עזרה)
צפו

צפו או צפי הוא דמות מקראית, בנו של אליפז ונכדם של עשו ועדה. לצפו היו ארבעה אחים: תימן, אומר, געתם וקנז וכן אח למחצה, מפילגשו של אביו, תמנע: עמלק, שהיה אבי העם הראשון שנלחם בעם ישראל. בתרגום לעברית מתרגום השבעים הוא נקרא צופר. ראו אנציקלופדיה מקראית כרך ו ספר בראשית, פרק ל"ו, פסוק י"א ספר בראשית, פרק ל"ו, פסוק ט"ו ספר דברי הימים א', פרק א', פסוק ל"ו ספר בראשית, פרק ל"ו, פסוק י"ב ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
יחסי אוסטרליה – הרשות הפלסטינית

יחסי הרשות הפלסטינית–אוסטרליה הם יחסי חוץ בין אוסטרליה לרשות הפלסטינית. אוסטרליה תומכת בפתרון שתי המדינות במסגרת המשא ומתן לפתרון הסכסוך הישראלי-פלסטיני. לרשות הפלסטינית יש נציגות בקנברה ולאוסטרליה יש נציגות ברמאללה. אוסטרליה אינה מכירה במדינה פלסטינית, אולם בדצמבר 2018 הכירה אוסטרליה בשאיפות העם הפלסטיני למדינה עתידית עם בירתה במזרח ירושלים. המשרד האוסטרלי ברמאללה מסייע גם לתמיכתה של אוסטרליה בתהליך השלום במזרח התיכון באמצעות התקשרות קבועה עם הרשות הפלסטינית, האו"ם, כולל משרד המתאם המיוחד של האו"ם לתהליך השלום במזרח התיכון, נציגים אחרים של הקהילה הבינלאומית וארגוני החברה האזרחית. יתר על כן, המשרד מפקח על יישום תוכנית הפיתוח של אוסטרליה והסיוע ההומניטרי ביהודה ושומרון וברצועת עזה, המסייעת לאוסטרליה להשיג יעדים אזוריים אחרים, כולל תמיכה בממשל תקין ובדמוקרטיה במזרח התיכון. יחסי אוסטרליה–הרשות הפלסטינית באתר משרד החוץ האוסטרלי יחסי אוסטרליה–הרשות הפלסטינית באתר משרד החוץ האוסטרלי
בעלי לסתות

בעלי לסתות (שם מדעי: Mandibulata) היא קבוצה במערכת פרוקי-הרגליים. קבוצת בעלי לסתות תת-מערכת מרבי-רגל מחלקת נדלים (Chilopoda) מחלקת רבי-הרגליים (Diplopoda) סדרת Pauropoda*** סדרת סימפילה (Symphyla) קבוצת Pancrustacea תת-מערכת סרטנאים (Crustacea) מחלקת Branchiopoda מחלקת Cephalocarida מחלקת Malacostraca מחלקת רגלסתיים מחלקת צדפונאים Ostracoda מחלקת Remipedia על-מחלקת שש-רגלים (Hexapoda) סדרת Diplura קבוצת Elliplura סדרת Collembola סדרת Protura מחלקת חרקים אמיתיים (Insecta) מדיה וקבצים בנושא בעלי לסתות בוויקישיתוף בעלי לסתות, באתר NCBI (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
געתם

געתם הוא דמות מקראית, בנו של אליפז ונכדם של עשו ועדה. לגעתם היו ארבעה אחים: תימן, אומר, צפו וקנז ואח אחד למחצה, מפילגשו של אביו, תמנע: עמלק, שהיה אבי העם הראשון שנלחם בעם ישראל. בתרגום לעברית מתרגום השבעים הוא נקרא געותום. יש חוקרים הסוברים ששמו מגיע מהערבית ופירושו רזה וחלש. ראו אנציקלופדיה מקראית כרך ב ספר בראשית, פרק ל"ו, פסוק י"א ספר בראשית, פרק ל"ו, פסוק ט"ו ספר דברי הימים א', פרק א', פסוק ל"ו ספר בראשית, פרק ל"ו, פסוק י"ב ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
הענן המולקולרי אוריון

לחצו כדי להקטין חזרה לחצו להגדלה הענן המולקולרי אוריון (Orion molecular cloud) הוא ענן מולקולרי גדול ממדים שמכיל גרמי שמים בולטים רבים. הענן נמצא על אותה זרוע גלאקטית בה נמצאים אנו - זרוע אוריון, והוא הענן המולקולרי הגדול הקרוב אלינו ביותר. בענן שוכנים גרמי שמים מפורסמים רבים: ערפילית אוריון, ערפילית הלהבה, ערפילית ראש הסוס, ערפילית המכשפה ועוד. גרמי שמים אלה התגלו וצולמו לפני שנודע קיום ענן אחד שמכיל את כולם. תצלומים שבוצעו מהחלל חשפו את גודלו ומורכבותו של הענן. מרחקו של הענן מאיתנו הוא בין 1,000 ל-1,400 שנות אור, וגודלו לפחות 300 שנות אור. כתוצאה, הענן נפרש על חלק נכבד מכיפת השמיים, שקוטרה כ-4° - פי 8 מהירח המלא. ב-1971 מחקר של קוי פליטה קלושים חשף שלמעשה הענן מחובר לשני עננים שנחשבו נפרדים לפני כן - מה שמביא את גודלו המלא לאלפי שנות אור. עם זאת, רוב ההתייחסויות לענן מתמקדות בחלקו הקורן סביב קבוצת אוריון. מסתן של מולקולות המימן בענן מוערכת ב 10,000 מסות שמש מדיה וקבצים בנושא הענן המולקולרי אוריון בוויקישיתוף Structure of the molecular cloud Orion A investigated in detail, Tomasz Nowakowski, Phys.org "6-CENTIMETER FORMAL DEHYDE ABSORPTION AND EMISSION IN THE ORION NEBULA", TheAstrophysicalJournal,168:L67-L71,1971 "The Orion Molecular Cloud and star-forming region", Genzel, R. & Stutzki, J., Annual review of astronomy and astrophysics. Volume 27 (A90-29983 12-90) p42
קנז בן אליפז

קנז הוא דמות מקראית, בנו של אליפז ונכדם של עשו ועדה. לקנז היו ארבעה אחים: תימן, אומר, צפו וגעתם ואח חורג אחד, מפילגשו של אביו, תמנע: עמלק, שהיה אבי העם הראשון שנלחם בעם ישראל. קנז, ככל הנראה, התגורר בצפון ארץ אדום. קנז היה עם עוד מימי אברהם אבינו, ועם זה התערבב באדום וביהודה, ולכן נקרא קנז בשם זה. העם הקנזי נחשב לפעמים לחלק מיהודה ולפעמים חלק מאדום בגלל התערבבותו בהם. ראו אנציקלופדיה מקראית כרך ז ספר בראשית, פרק ט"ו, פסוק י"ט ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
בית הקברות הפרוטסטנטי בהר ציון

בית הקברות הפרוטסטנטי בהר ציון הוא בית קברות פרוטסטנטי, הממוקם בהר ציון שבירושלים. בית הקברות ממוקם סמוך למכון האמריקאי לחקר ארץ הצבי (אנ'). בבית הקברות נקברו נוצרים בשנים 1848–1982. בבית הקברות נקברו שוטרים בריטים, חללי מלחמת העולם הראשונה ונוצרים אחרים בני התקופה. המצבות בבית הקברות נכתבו במספר שפות – אנגלית, גרמנית, ערבית ואף בעברית ליהודים מומרים. הקבורה בבית הקברות הפרוטסטנטי החלה לאחר שהבישוף המקומי סמואל גובאט קנה את אדמות הסביבה. שנת 1842. בשנת 1905 הושחתו עשרות קברים בבית הקברות. בשנים 1948–1967 הקו העירוני שכן בסמוך לבית הקברות, מה שמנע מן הכנסיות ששכנו במזרח העיר לקבור בחלקות הפנויות במערב בית הקברות. חלק מן המצבות נהרסו במהלך מלחמת ששת הימים, אך שוקמו לאחריה. בשנת 2013 הושחתו שוב חלק מן הקברים במקום. בינואר 2023 הושחתו שוב מצבות בבית הקברות. חוקרים ושוטרי הזיהוי הפלילי שהגיעו לזירה, הבחינו בהרס הרב. מהחקירה עלה כי מדובר במעשה ונדליזם מכוון במהלכו הושחת הקבר של הבישוף סמואל גובאט, שהיה הבישוף השני של ירושלים בין השנים 1880-1846. בחלקת הקבר היה פסל של פניו שנופץ והושחת. בשנת 2013 ארבעה מתפרעים יהודים ביצעו במקום פשע שנאה, השחיתו מציבות ופגעו בסממני דת נוצריים. ב-1 בינואר 2023 שני צעירים בעלי חזות יהודית פרצו למקום והשחיתו יותר משלושים מצבות. במהלך 2023 יזמה חוקרת הנצרות יסכה הרני, יחד עם יד בן צבי ומינהלת חלון להר ציון של המרכז הבין-תרבותי לירושלים, פרויקטים של התנדבות לשיקום בית הקברות. פעילות זו עוררה הדים רבים והצליחה לצרף לשורותיה אנשי אקדמיה, אנשי דת נוצרים ויהודים, וקהל מתנדבים מכל חלקי החברה. בסך הכל קבורים בבית הקברות למעלה מ-1,000 איש. בין האישים הידועים הקבורים במקום ניתן למנות את: ג'יימס לסלי סטרקי יוהאן לודוויג שנלר - מייסד בית היתומים שנלר ארנסט גוסטב שולץ תומאס ג'יימס וילקין הוריישו ספאפורד מיכאל שלמה אלכסנדר פלינדרס פיטרי ג'ון משולם (אנ') לואיס אנדרוס ד"ר מקס סנדרצקי כריסטופר קוסטיגן - (1810 - 1835), מראשוני חוקרי ים המלח יוהאן רות (אנ') - (1815 – 1858), זואלוג גרמני ג'יימס לסלי סטרקי קונרד שיק גדעון הרמל, בית הקברות הפרוטסטנטי בהר ציון, אריאל 57-58, תשמ"ח, עמ' 174-185 (מידע בקטלוג רמב"י) אלי שילר, גבריאל ברקאי, חוקרי ארץ ישראל הקבורים בבית הקברות הפרוטסטנטי בהר ציון, אריאל 203, תשע"ג, עמ' 9-28 (מידע בקטלוג רמב"י) מדיה וקבצים בנושא בית הקברות הפרוטסטנטי בהר ציון בוויקישיתוף המרכז הבין-תרבותי לירושלים, בית הקברות הפרוטסטנטי | בתי הקברות על הר ציון, ‏2016-06-25 בית הקברות הפרוטסטנטי בהר ציון, לימודי ירושלים, הרצאות וטיולים בירושלים בית הקברות הפרוטסטנטי בהר ציון, באתר kotar.cet.ac.il אביבה ושמואל בר-עם, אף פעם לא מאוחר מדי: סיור בבית קברות היסטורי בירושלים, באתר זמן ישראל, 29 באוגוסט 2020 ניר חסון, בין ונדליזם לניתוץ מצבות, המתים בהר ציון לא מוצאים מנוח, באתר הארץ, 6 באוקטובר 2013 המרכז הבין-תרבותי לירושלים, בית הקברות הפרוטסטנטי | בתי הקברות על הר ציון הרס בית הקברות הפרוטסטנטי בהר ציון, באתר המועצה לשימור אתרי מורשת בישראל חיים גולדיטש, החשודים בהשחתת מצבות בבית עלמין נוצרי בירושלים: יהודים בני 14 ו-18, באתר ynet, 6 בינואר 2023 חיים גולדיטש, חשד: יהודים השחיתו מצבות בבית קברות נוצרי בירושלים, באתר ynet, 3 בינואר 2023 הרס בית הקברות הפרוטסטנטי בהר ציון, באתר המועצה לשימור אתרי מורשת בישראל, ‏1 באוקטובר 2013 יעל פרידסון, יותר מ-30 מצבות הושחתו בבית הקברות הפרוטסטנטי בהר ציון בירושלים, באתר הארץ, 3 בינואר 2023 הפנתיאון הנוצרי של חוקרי ארץ ישראל, באתר ישראל היום, 1 בנובמבר 2013
תמנע (דמות מקראית)

תמנע הייתה פילגשו של אליפז, אמו של עמלק, ואחותו של לוטן בן שעיר החורי. עמלק הוא אבי העם הראשון שנלחם בעם ישראל. תמנע מצוינת כאחת מראשי משפחות אדום. בדברי הימים נמנים תמנע ועמלק עם בני אליפז, ולכן יש מדרשים הסבורים שאליפז עבר על גילוי עריות ובא על אשת שעיר ומהם נולדה תמנע שאחר כך הפכה לפילגשו. משמעות השם תמנע הוא 'חזקה'. כאשר חכמים רצו לתת דוגמה לפסוק הנראה כמיותר הם הזכירו את הפסוק: "וְתִמְנַע הָיְתָה פִילֶגֶשׁ". אמנם במדרש אמרו שהטעם שהפסוק הזכיר את שם האם, להשמיע שתמנע רצתה להצטרף למשפחתו של אברהם, וכך אומר המדרש: ”ולמה לי לדרוש ולומר ותמנע היתה פלגש, אלא שבאו חכמינו ז"ל להודיעך כמה כח שבח האבות, כי בת מלכים היתה רוצה להדבק בזרעו של אברהם אבינו” (בראשית רבה, פב, יד) בתלמוד מבואר שכשאר באה לאברהם וליצחק להתגייר סירבו לקבלה. משכך, העדיפה להיות שפחה של צאצאי האבות. מחמת סירוב אברהם ויצחק לגיירה, יצא ממנה עמלק שציער את ישראל: ”...תמנע בת מלכים הואי... בעיא לאיגיורי, באתה אצל אברהם יצחק ויעקב ולא קבלוה, הלכה והיתה פילגש לאליפז בן עשו, אמרה מוטב תהא שפחה לאומה זו ולא תהא גבירה לאומה אחרת, נפק מינה עמלק דצערינהו לישראל, מאי טעמא דלא איבעי להו לרחקה” (תלמוד בבלי, מסכת סנהדרין, דף צ"ט, עמוד ב'). ספר בראשית, פרק ל"ו, פסוק י"ב ספר בראשית, פרק ל"ו, פסוק כ"ב ספר שמות, פרק י"ז, פסוקים ח'–ט"ו ספר בראשית, פרק ל"ו, פסוק מ' ספר דברי הימים א', פרק א', פסוק ל"ו אשת שעיר היא אמו של לוטן. על פי מדרש זה לוטן היה אחיה של תמנע מאמו אך לא מאביו. מדרש תנחומא, וישב א' ראו אנציקלופדיה מקראית כרך ח ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
Bed (שיר של ג'ואל קורי, ריי ודייוויד גטה)

Bed (בעברית: מיטה) הוא סינגל שהוקלט על ידי התקליטן הבריטי ג'ואל קורי יחד עם הזמרת-יוצרת הבריטית ריי והתקליטן הצרפתי דייוויד גטה. השיר יצא לאור ב-26 בפברואר 2021, על ידי חברות התקליטים אסיילום רקורדס ו-Perfect Havoc, כסינגל שלא מתוך אלבום. בריאיון לחברת המצעדים הרשמית הסביר קורי כי יצירת השיר החלה בקיץ 2020, במהלך מושב אולפן עם הזמרת והיוצרת ג'ין ג'ין. לאחר שהאזין להדגמות שהקליטה הזמרת ריי, הוא המשיך ליצור קשר עם הזמרת דרך האינסטגרם באומרו "היא אמרה לי שהיא הגתה את הרעיון עם דייוויד גטה. יצרתי קשר עם גטה והוא שמח שאני אעבוד על זה עם ריי. אני וריי נפגשנו יחד באולפן ופיתחנו את המשך השיר. שמונה חודשים, ואנחנו מוכנים להוציא את "Bed" לעולם". בנוסף, סיפר קורי, "השקעתי בזה כל כך הרבה עבודה קשה ואהבה ואני בר מזל שיכולתי לשתף פעולה עם כישרונות מדהימים כמו ריי והאגדה, גטה. אני כל כך מתרגש שהעולם ישמע את זה". השיר הוכרז ב-18 בפברואר 2021, כשכל אמן פרסם תמונה של עצמו שוכב במיטה. מידע על הסינגל "Bed" באתר מיוזיק בריינז מידע על היצירה "Bed" באתר Discogs מילות השיר "Bed" באתר Genius סרטון השיר "Bed" באתר יוטיוב ג'ואל קורי, דייוויד גטה ,לואיס תומפסון, ג'ורג'יו טינפור, ניבה אפלבאום First Spin: The Week's Best New Dance Tracks From Carnage, Joel Corry & David Guetta, Pusher, More, billboard Neu am 26. Februar: Joel Corry, Robin Schulz, Bausa, Die Prinzen und noch sehr viel mehr, warnermusic Joel Corry, RAYE und David Guetta laden uns in ihr "BED" ein, warnermusic Joel Corry teams up with David Guetta and RAYE on BED: 'It's the official baby-making banger', officialcharts David Guetta, Joel Corry + Raye Release New Single 'Bed' - Following Joel's US RIAA Gold Smash "Head & Heart", ventsmagazine Joel Corry Announces Forthcoming Release of Collab with David Guetta and Raye, edm BED - Single by Joel Corry, RAYE & David Guetta - Apple Music (באנגלית), נבדק ב-2021-02-26
ריו גראנדה דו נורטה

ריו גראנדה דו נורטה (בפורטוגזית: Rio Grande do Norte) היא מדינה בצפון-מזרח ברזיל, על חוף האוקיינוס האטלנטי. יש משערים שהאירופאי הראשון שהגיע לאזור היה הספרדי אלונסו דה אוחדה כבר בשנת 1499. במאה ה-16, בין 1535 ו-1598, עברו במקום שודדי ים צרפתים בחיפוש אחר עץ הברזיל. בשנת 1598 בנו הפורטוגזים באזור את מבצר רייס מגוס ושנה לאחר מכן ייסדו את העיר נאטאל. עיקר פרנסת התושבים היה על גידול בקר וקנה סוכר. בשנת 1633 היה שטחה של ריו גראנדה דו נורטה שדה קרב במאבק בין ההולנדים והפורטוגזים על השליטה במקום. לאחר תקופת רגיעה מסוימת תחת שלטון הולנדי, ירדו מחירי הסוכר בבורסת אמסטרדם והמצוקה הכלכלית שנבעה מכך גרמה לפורטוגזים להתמרד נגד השלטון ההולנדי, במה שכונה הטבח של קונאו ואורוקאו. בשנת 1654 גורשו ההולנדים סופית מהאזור. במלחמת העולם השנייה שימש שטחה של ריו גראנדה דו נורטה את בעלות הברית כבסיס קדמי לתקיפות אוויריות בצפון אפריקה שהוחזק על ידי הגרמנים. בשנת 1964 הוכנה נקודת השיגור הראשונה לחלל בדרום אמריקה, בריו גראנדה דו נורטה. כלכלת ריו גראנדה דו נורטה התבססה בעבר בעיקר על גידול קנה סוכר ובקר. בנוסף, האזור משמש לגידול פירות, בראש ובראשונה מלונים (מספקת 70% מהתצרוכת של ברזיל), מנגו וקשיו. עץ הקשיו הגדול בעולם נמצא בריו גראנדה דו נורטה. החל משנות ה-80 של המאה ה-20, החל פיתוח מואץ של התיירות באזור, בבניית אתרי נופש לאורך החופים ובשימור מבנים היסטוריים. לפי IBGE, בשנת 2010 התגוררו בריו גראנדה דו נורטה כ-3,168,133 תושבים. מבחינה גזעית, 52.48% מהתושבים הם מגזע מעורב, 41.15% לבנים, 5.24% שחורים, 1.04% אסייתים, ו-0.08% ילידים. מדיה וקבצים בנושא ריו גראנדה דו נורטה בוויקישיתוף אתר האינטרנט הרשמי של ריו גראנדה דו נורטה ריו גראנדה דו נורטה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ברזיל. אתם מוזמנים לתרום לוויקיפדיה ולהרחיב אותו.
יחסי הרשות הפלסטינית – יוון

יחסי הרשות הפלסטינית–יוון הם היחסים הדו-צדדיים בין הרפובליקה ההלנית לרשות הפלסטינית. יוון לא מיסדה לחלוטין את היחסים עם הרשות הפלסטינית בגלל סכסוכים גאופוליטיים רבים, למרות התחייבותו של ראש הממשלה, אלכסיס ציפראס, שהוא חבר במפלגת השמאל "סיריזה" הידועה בתמיכתה בעניין הפלסטיני, לבצע שינויים כאלה. לרשות הפלסטינית יש נציגות באתונה והקונסוליה הכללית של יוון בירושלים מוכרת לרשות הפלסטינית. בדצמבר 2015 הצביע הפרלמנט ההלני פה אחד בנוכחות הנשיא מחמוד עבאס להמליץ לממשלה על ההכרה המלאה במדינת פלסטין בגבולות 1967 עם מזרח ירושלים כבירתה. היחסים הדיפלומטיים נוסדו עם אש"ף בשנת 1981, ואילו היחסים עם ישראל נשמרו רק ברמה הקונסולרית עד להכרתה הרשמית של יוון בישראל בשנת 1990 תחת מיצוטאקיס. מאז כינונה של מדיניות החוץ הנוכחית בפיקודו של יורגוס פפנדראו, חלה ביוון שיפור מהיר ביחסים עם ישראל, והובילה את התקשורת לציון סיום העידן הפרו-פלסטיני של יוון. הנשיא קרולוס פפוליאס הצהיר כי יוון תומכת בסופו של דבר בהקמת מדינה פלסטינית לצד ישראל. תחת ממשלות קודמות, יוון צברה מוניטין של תומכת נחרצת בעניין הפלסטיני. במסגרת הסכסוך הערבי-ישראלי הרחב יותר, שמר אנדראס פפנדראו על עמדה חזקה יותר נגד ישראל מכל ממשלה אחרת בקהילה האירופית. עם זאת, בדצמבר 2015 הצביע הפרלמנט של יוון בעד הצעה המבקשת מהממשלה להכיר ברשות הפלסטינית. מדיה וקבצים בנושא יחסי הרשות הפלסטינית – יוון בוויקישיתוף "Greek ruling party urges Palestine recognition". www.presstv.com. "Greek parliament votes unanimously to recognise Palestine". Middle East Eye édition française. Kaminaris, S.C. (ביוני 1999). "Greece and the Middle East". Middle East Review of International Affairs. Rubin, Barry; Global Research in International Affairs. 3 (2). אורכב מ-המקור ב-7 בספטמבר 2011. נבדק ב-15 באוגוסט 2011. {{cite journal}}: (עזרה) Marcus, Jonathan (16 באוקטובר 2010). "Israel woos Greece after rift with Turkey". BBC News. British Broadcasting Corporation. נבדק ב-15 באוגוסט 2011. {{cite news}}: (עזרה) Karaviti, F. (13 ביולי 2011). "Papoulias visit to Palestinian Authority". Athens News Agency: Daily News Bulletin in English. No. 3836. Hellenic Resources Network. נבדק ב-15 באוגוסט 2011. {{cite news}}: (עזרה) Government of Israel. "Introduction". Greece's Relations with Israel, 1961–1967. Documents on the Foreign Policy of Israel. Israel State Archives. אורכב מ-המקור ב-6 באוקטובר 2011. נבדק ב-15 באוגוסט 2011. {{cite book}}: (עזרה) Athanasiadis, Iason (31 בינואר 2011). "A Mediterranean Battlefield". Al Majalla. אורכב מ-המקור ב-14 ביולי 2014. נבדק ב-15 באוגוסט 2011. {{cite news}}: (עזרה) "Greek Parliament Recognizes Palestinian State in Symbolic Vote". Wall Street Journal. 22 בדצמבר 2015. נבדק ב-22 בדצמבר 2015. {{cite news}}: (עזרה)
טיסנג'פלו

טיסנג'פלו (בהונגרית: Tiszanagyfalu) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה גם בטיסנג'פלו מספר התושבים נמצא בירידה. כך, בשנת 1990 היה מספר התושבים 1,942 ובשנת 2020 רק 1,763 תושבים. בטיסנג'פלו כנסייה רפורמית שנבנתה בשנת 1789. בטיסנג'פלו חיו יהודים בתקופות זמן שונות, יהודים רבים מטיסנג'פלו נרצחו בשואה. מדיה וקבצים בנושא טיסנג'פלו בוויקישיתוף אתר האינטרנט הרשמי של טיסנג'פלו נתוני הכפר באתר הלמ"ס ההונגרי תיעוד יהודי טיסנג'פלו שנרצחו בשואה מפקדי האוכלוסין של יהודי הונגריה, 1993
עפר (דמות מקראית)

עֵפֶר הוא דמות מקראית, בנו השני של מדין ונכדם של אברהם וקטורה. לעפר היו ארבעה אחים: עיפה, חנך, אבידע ואלדעה. יש מספר אפשרויות לפירוש שמו של עפר. יש חוקרים הסוברים ששמו הוא מלשון המילה עפר, כלומר אדמה. לעומת זאת, יש חוקרים הסבורים שהמקור הוא מהפועל הערבי ע'פר, שפירושו להגן או לנטור. בתרגום לעברית מתרגום השבעים עפר נקרא עופר. ספר בראשית, פרק כ"ה, פסוק ד' ספר דברי הימים א', פרק א', פסוק ל"ג ראו אנציקלופדיה מקראית כרך ו ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.